钦定古今图书集成/明伦汇编/官常典/第796卷 > 许楫
## 钦定古今图书集成/明伦汇编/官常典/第796卷 > 许楫

按《元史》本传：“楫字公度，太原忻州人。幼从元裕学，年
十五，以儒生中词赋选。河东宣抚司又举楫贤良方
正、孝廉。楫至京师，平章王文统命为中书省掾，以不
任簿书辞，改知印。丞相安童、左丞许衡深器重之。一
日，从省臣立殿下，世祖见其美髯魁伟，问曰：‘汝秀才
耶’？楫顿首曰：‘臣学秀才耳，未敢自谓秀才也’。帝善其”
对，授中书省架阁库管勾，兼承发司事。未几，立大司
农司，以楫为劝农副使。时商挺为安西王相，遇于途，
楫因言：“京兆之西，荒野数千顷，宋、金皆尝置屯，如募
民立屯田，耕种得谷，给王府之需。”挺以其言入奏，从
之。三年，屯成，果获其利。寻佩金符，为陕西道劝农使。
至元十三年，宋平，帝命平章廉希宪行中书于荆南
府，以楫为左右司员外郎。荆南父老舆金帛求见，楫
曰：“汝等已为大元民矣，今置吏以抚字汝辈，奚用金

己款伏。楫审得其情，释佃者，系冨民，人服其明。改江
西道提刑按察副使，行省命招讨郭昂讨叛贼董旗，
兵士俘掠甚众。楫询究得良民六百口，遣还乡里。二
十三年，授中议大夫、徽州总管桑哥立尚书，会计天
下钱粮。参知政事忻都、户部尚书王巨济倚势刻剥，
遣吏征徽州民钞，多输二千锭。巨济怒其少，为更益
千锭。楫诣巨济曰：“公欲百姓死耶，生耶？如欲其死，虽
万锭可征也。”巨济怒解，徽州赖以免。楫考满去徽之
绩溪。歙县民柯三八、汪千十等，因岁饥阻险为寇，行
省右丞教化以兵捕之，相拒七月，乃使人谕之，三八
等曰：“但得许总管来，我等皆降矣。”行省为驿召楫至，
命往招之。楫单骑趋贼垒，众见楫来，皆拜曰：“我公既
来，请署榜以付我。”楫白教化，请退军一舍，听其来降，
不听。会以参政高兴代教化，楫以前言告之，兴从其
计，贼果降。二十四年授大中大夫、东平总管。谢事二
年卒，寿七十。子十一：馀庆、重庆、崇庆。“馀”，失其名。